A historia moderna  d'Albania encomienza quan ista emerche extrematament sozdesembolicata dimpués d'a Primera Guerra Mundial. Ta par d'alavez Albania yera o fogar d'una mica menos d'un millón de presonas dividitas en tres grupos relichiosos y dos grupos socials: aquells que yeran sinyors d'a tierra y esfendeban os suyos dreitos semifeudals, y aquells que no en yeran. Os primers siempre tenioron o control d'os puestos de poder en o centro y sud d'o país; por consiguient, esperaban de mantener os suyos privilechios malas que Albania estase independient. A mayoría d'a población heba encomenzato a qüestionar a situación. Además, quasi tota l'aristocracia terratenient yera musulmana, asinas como a mayoría d'os oficials y funcionarios publicos entrenatos por l'administración de l'Imperio Otomán. En consecuencia, a mayoría d'os puestos administrativos de totz os nivels yeran controlatos por os albaneses musulmans.